text: El 10 d'abril arribarà a Begur la Bacanard Trail, una nova cita per als amants del trail running • Ràdio Capital de l'Empordà
  Begur suma aquest any 2022 un nou esdeveniment de primer nivell al calendari esportiu. Es tracta de la Bacanard Trail, una prova de trail running que arrencarà des del municipi el pròxim 10 d'abril i que recorrerà l'entorn natural privilegiat i únic de la vila i de la Costa Brava. La cursa està organitzada per l'associació Bar i Muntanya i compta amb la col·laboració de l'Ajuntament de Begur.
  Per a aquesta primera edició l'organització proposa als participants dos recorreguts circulars diferents, amb sortida i arribada al parc de l'Arbreda:
  . Cursa de 22 quilòmetres: amb 1.000 metres de desnivell positiu.
  . Cursa de 13 quilòmetres: amb 600 mestres de desnivell positiu.
  El reglament de la prova es pot consultar íntegrament a través d'aquest enllaç i per a més informació podeu enviar un correu electrònic a l'adreça [email protected].
  Tots aquells corredors interessats en prendre part el 10 d'abril d'aquest circuit poden formalitzar la seva participació via web